Nuushooftrekke: 25 November 2020
PLAASMOORD: Man doodgeskiet, Mooiplaats
'n Plaasmoord het Dinsdag in die Mooiplaats-omgewing, oos van Pretoria, plaasgevind.
'n 61-Jarige man, Anton Kleyn en 'n vriend, wat by hom op die kleinhoewe gaan kuier het, Aubrey du Plessis (45), is albei deur die venster van die huis raakgeskiet.
Gewapende mans het omstreeks 01:15 op die twee mans toegeslaan. Aubrey was op die bank in die sitkamer, toe hy deur die venster in sy lies raakgeskiet is. Hy het vir Kleyn, wat in die slaapkamer was, geskree om weg te kruip, maar hy het uit die kamer gekom en is, ook deur die venster, in sy bors raakgeskiet.
Met die polisie se aankoms is Kleyn en du Plessis in Kleyn se huis op die hoewe aangetref. Kleyn is deur paramedici op die toneel dood verklaar. Du Plessis is na die hospitaal geneem vir behandeling.
Die aanvallers het 'n ou telivisiestel, 'n DVD-speler en albei die slagoffers se fone gesteel voordat hulle gevlug het.
Niemand is tot dusver in verband met die voorval gearresteer nie. Die polisie ondersoek 'n saak van moord en poging tot moord.
Gesin aangehou met vuurwapen tydens huisbraak, Queensburgh
'n Gesin van vier is Dinsdagaand aangehou met 'n vuurwapen en beroof by hulle huis in Queensburgh.
Daar is beweer dat vier gewapende mans, met maskers en handskoene, die hek by die gesin se huis van die spoor afgehaal het. Hulle het daarna toegang tot die huis gekry by die kombuisdeur wat oop was.
Die gesin is aangehou met 'n vuurwapen, terwyl die ander rowers die huis geplunder het. Die rowers het in 'n Wit Volkswagen Polo, sonder nommerplate, met vier skootrekenaars, juwele en die slagoffers se karsleutels gevlug.
Niemand is tydens die voorval beseer nie, maar het berading vir trauma ontvang.
Die polisie is besig om die saak te ondersoek.
Senekal boer weer in hof
Andre Pienaar (51) wat op 6 Oktober in hegtenis geneem is, het weer gister in die Senekal-landdroshof verskyn.
Pienaar is op aanklag van aanhitsing tot geweld, openbare geweld en poging tot moord in die hof verskyn.
Pienaar se regsverteenwoordiger het versoek dat hy vir sielkundige waarneming gestuur moet word.
Pienaar is die eienaar van 'n insleepdiens van Senekal en daar word beweer hy was betrokke by die geweld in Senekal toe die twee verdagtes vir die moord op Brendin Horner (21) in die hof verskyn het.
2004 Sheila Cussons, digter en skilder, sterf op hierdie dag.
1981 Huursoldate uit Suid-Afrika onder leiding van kolonel "Mal Mike" Hoare, poog 'n onsuksesvolle staatsgreep in Seychelle
1978 Cornelius Gerhardus Stephanus (Con) de Villiers, skrywer, musiekkenner en genealoog sterf op hierdie dag.
1974 In die Groote Schuur-hospitaal te Kaapstad, doen Dr. Chris Barnard die wêreld se eerste dubbele hartoorplanting.
1963 JFK word begrawe in die Arlington Nasionale Begrafplaas
1959 Sy Eksellensie dr. Ernest George (EG) Jansen, Suid-Afrikaanse politikus en agste goewerneur-generaal van Suid-Afrika (1951–1959) sterf op hierdie dag na 'n lang lyding in Pretoria in die Goewerneurswoning .
1957 Mynmagnaat, finansier en filantroop, Sir Ernest Oppenheimer, sterf.
1900 Anglo-Boereoorlog: Pres. Paul Kruger word met ope arms in Parys verwelkom en word ook besoek deur die Franse president, Émile Loubet.
1899 Anglo-Boereoorlog: Die moord by Derdepoort naby Gaberones
1899 Anglo-Boereoorlog: Geveg by Carter's Ridge (Lazaretskop), Kimberley
1899 Anglo-Boereoorlog: Slag by Graspan, waar die boere moet vlug.
1838 Andries Pretorius word aangestel as kommandant-generaal van die Voortrekkers en twee dae later lei hy die kommando teen die Zoeloes.
1497 Vasco da Gama gooi anker naby Mosselbaai, gaan die 26ste aan wal, maar doen eers op 1 Desember 'n ruiltransaksie met Hottentotte. Europeër en inboorling op SA bodem, ontmoet vir die eerste keer.